text: Реал и Юнайтед не са близо до сделка за Варан - Футбол свят - Трансфери - Gong.bg
  Реал и Юнайтед не са близо до сделка за Варан
  15 юли, 17:22
  Централният бранител на Реал Мадрид Рафаел Варан е започнал да си търси къща в Манчестър, тъй като е сигурен, че ще продължи кариерата си на "Олд Трафорд". Според "Манчестър Ивнинг Нюз" трансферът не е далеч от това да бъде финализиран, което може да се случи в следващите няколко седмици.
  Информацията на "Ток Спорт" обаче е доста по-различна. Източникът твърди, че Варан е доволен от условията, които са му предложили, но двата клуба все още са доста далеч един от друг по отношение на сумата, на която оценяват французина. Манчестър Юнайтед е готов да плати 40 милиона паунда, докато Реал иска 60 милиона.
  Договорът на Варан с Реал изтича след една година. Преди няколко дни "Скай спортс" информира, че испанският клуб вече е дал разрешение на Юнайтед да преговаря с Варан. Самият играч иска да продължи кариерата си на "Олд Трафорд", като този път не използва интереса на "червените дяволи", за да си осигури по-добър договор с настоящия си клуб.